Land og sjølvstyrte regionar der eit tyrkisk språk har offisiell status.
**Tyrkiske folk** er ulike folkegrupper som lever i nordlege, sentrale og vestlege Asia, i nordvestlige Kina og deler av austlege Europa. Dei snakkar språk som tilhøyrer den tyrkiske språkfamilien. Dei delar i varierande grad visse kulturelle trekk og historisk bakgrunn. Omgrepet «tyrkisk» femner om ei brei etnisk-språkleg gruppe av menneske som omfattar eksisterande samfunn som tyrkarar i Tyrkia, aserbajdsjanarar, tsjuvasjar, kasakhstanarar, tatarar, kirgisarar, turkmenarar, uighurar, usbekarar, basjkirarar, kasjgaiarar, gagausarar, jakutarar, krim-karaittarar, krimtsjakarar, karakalpakarar, karatsjaiarar, nogajarar i tillegg til tidlegare sivilisasjonar og folk som göktürkarar, kumanarar, kiptsjakarar, avarar, førbulgararar, turgesjarar, khazarar, seldsjukkar, osmanarar, mamelukkar, timuridar og moglegvis òg hunarar og xiongnu-folk.

Utbreiing
---------

Ryttar frå Altaj.
Utbreiinga av folk med tyrkisk kulturell bakgrunn strekkjer seg frå Sibir, over Sentral-Asia og til Aust-Europa. I 2011 var tyrkiske folk den største folkegruppa i Sentral-Asia — Kasakhstan, Kirgisistan, Turkmenistan, Usbekistan og Aserbajdsjan, i tillegg til Tyrkia og Iran. I tillegg finst det tyrkiske folk på Krimhalvøya, dei aust-turkistanske regionane av vestlege Kina, nordlege Irak, Pakistan, Israel, Russland, Afghanistan og i landa på Balkan: Moldova, Bulgaria, Romania og tidlegare Jugoslavia. Ei lita mengd tyrkiske folk lever òg i Vilnius, hovudstaden i Litauen, og ei lita mengd bur i austlege Polen og den søraustlege delen av Finland. Det finst òg betydelege folkesetnader av tyrkiske folk (opphavleg hovudsakleg frå Tyrkia) særleg i Tyskland, men òg i USA og Australia, hovudsakleg på grunn av arbeidsinnvandring frå og med 1960-talet.

Tidvis har etnografar gruppert tyrkiske folk i seks hovudgrupper: Oghuz-tyrkarar, kiptsjakarar, karlukarar, sibirarar, tsjuvasjar og jakutarar. Den førstnemnde gruppa har òg vore karakterisert som «vestlege tyrkarar», medan dei øvrige fem gruppene, i den same klassifikasjonen, har vore kalla for «austlege tyrkarar».

Galleri
-------

* Tuvinsk sjaman fra KyzylTuvinsk sjaman fra Kyzyl
* Kashkaityrkisk nomade i Shiraz i IranKashkaityrkisk nomade i Shiraz i Iran
* Kirgisisk forteljarKirgisisk forteljar
* Kirgisisk mor og dotterKirgisisk mor og dotter
* Salar-kvinne i Qinghai i 1933Salar-kvinne i Qinghai i 1933

Kjelder
-------

1. ↑  «Timur», *Columbia Encyclopedia*, 6. utg. 2001–2005, Columbia University Press.
2. ↑  «Consolidation & expansion of the Indo-Timurids», *Encyclopædia Britannica Online*, 2007.
3. ↑  Horn, Frank & Niemi, Heli (Juni 2004): «National Minorities of Finland, The Tatars» Arkivert 2008-09-24 ved Wayback Machine. *Virtual Finland* (Det finske utenriksdepartementet)

* *Denne artikkelen bygger på «Tyrkere» frå Wikipedia på bokmål, den 23. mars 2015.*

Bakgrunnsstoff
--------------

 Commons har multimedium som gjeld: **Tyrkiske folk**

* Turkic Republics, Regions, and Peoples: Resources, University of Michigan
* Türkçekent Orientaals lenkjer for læring av tyrkisk språk
* Türkçestan Orientaals lenker til tyrkiske språk
* Krimtatarar. Vatankirim.net

|  |  |
| --- | --- |
| Autoritetsdata | 
* Store norske leksikon
* NKC

 |